Նուրհան Փալաքօղլու յայտնեց, որ կրթական յանձնախումբը կազմուած էր տասն անդամներէ ու գործի ձեռնարկած՝ եռանդով։ Մեր կրթական համակարգի ընդհանրական եւ դպրոցներու առանձնայատուկ խնդիրները առնուած էին լուսարձակի տակ։ Յանձնախումբը կը նախատեսէր այդ բոլորին համար լուծումներ արտադրել արհեստավարժ մասնագէտներու հետ աշխատելով։ Կանոնաւոր ժողովներով աշխատանք տարուեցաւ միջոց մը, սակայն յանձնախումբի անդամներու ծանրաբեռնուած անձնական աշխատանքը կանխարգիլեց շարունակութիւնը։ Չարդարացան շօշափելի արդիւնքներու վերաբերեալ սպասումները։ «Մեր վարժարանները պէտք է այնպէս մը կառավարուին, որ անոնցմէ իւրաքանչիւրը համարուի մեծ կեդրոնի մը մասնաճիւղը», ըսաւ Նուրհան Փալաքօղլու։